b"\n_START_ARTICLE_\nCan Ferrevell (Vacarisses)\n_START_SECTION_\nDescripci\xc3\xb3\n_START_PARAGRAPH_\nAl nucli hist\xc3\xb2ric de la poblaci\xc3\xb3 i tocant a l'esgl\xc3\xa9sia parroquial, es conserva l'estructura de cal Ferrevell, que per les seves caracter\xc3\xadstiques segurament \xc3\xa9s un dels habitatges amb tradici\xc3\xb3 hist\xc3\xb2rica a la vila de Vacarisses. En els anys vuitanta es trobava en des\xc3\xbas, rehabilitable com moltes altres cases del poble. La fa\xc3\xa7ana presenta restes de l'arrebossat i mostra aparell divers. Les obertures s\xc3\xb3n rectangulars i senzilles. Al pis una obertura es troba transformada en balc\xc3\xb3 i les laterals tenen ampit. La coberta \xc3\xa9s d'una sola vessant, de teules \xc3\xa0rabs i dibuixa la cantonada arrodonida. El carener \xc3\xa9s horitzontal a la fa\xc3\xa7ana. Presenta un pronunciat volad\xc3\xads format per filades de caps de teules."